Surnadal

Surnadal er en kommune på Nordmøre i Møre og Romsdal. I nord grenser den mot Heim, i øst mot Rindal, i sør mot Oppdal, og i sørvest mot Sunndal. Over fjorden i nordvest ligger Tingvoll kommune. Administrasjonssentrumet heter Skei.

 Geografi 
Kommunen består av flere daler der Surnadalen er hoveddalen. De mindre dalene er Bøverdalen, Settemsdalen, Østbødalen og Todalen. Kommunen har flere fjorder, fra nord til sør, Bøfjorden og Åsskardfjorden, Hamnesfjorden, Surnadalsfjorden, Stangvikfjorden og Todalsfjorden. Surnadal kommune ligger ved foten av Trollheimen sammen med flere kommuner i området. Fra Surnadal strekker det seg flere seter- og fjelldaler langt inn i sentrum av Trollheimen. Naturen er vid med skog, fjorder og fjell. Det høyeste fjellet er Snota, 1669 moh. Elva Surna renner gjennom Surnadal fra Rindal og vestover før den renner ut i Surnadalsfjorden ved Surnadalsøra. Surna er rik på laks, som er et av bygdas trekkplaster.

 Historie 
Surnadal ble etablert som Surnadal formannskapsdistrikt i 1837. I 1858 ble kommunen delt da Rindal ble skilt ut som eget herred. Surnadal hadde 3 105 innbyggere etter fradelingen.Dag Juvkam: Historisk oversikt over endringer i kommune- og fylkesinndelingen, Statistisk sentralbyrå, mai 1999

 1. januar 1877 ble en del av Stangvik kommune med 50 innbyggere overført til Surnadal.
 I 1879 ble en del av Surnadal med 83 innbyggere overført til Stangvik.
 1. januar 1886 ble gården Møklegjerdet med 29 innbyggere overført fra Stangvik til Surnadal. 1. januar 1897 skjedde det samme med gården Sjøflot i Stangvik som hadde 27 beboere.
 1. januar 1965 ble Surnadal og Åsskard kommuner samt det meste av Stangvik slått sammen til den nye Surnadal kommune.

 Samfunn 

 Tettsteder og grender 
Kommunen har to tettsteder, Skei/Surnadalsøra og Glærem, men det fins flere grender i kommunen, blant andre Bøverfjorden, Bøfjorden, Kvanne, Mo, Stangvik og Todalen.

 Skoler 
Det er fem offentlige barneskoler og en ungdomsskole i kommunen;

Bæverfjord oppvekstsenter – 11 elever
Mo oppvekstsenter – 42 elever
Stangvik oppvekstsenter – 68 elever
Todalen oppvekstsenter  – 26 elever
Øye skule – ca. 350 elever
Surnadal ungdomsskole – 270 elever

I tillegg ligger Surnadal videregående skole og Nordmøre Folkehøgskule i kommunen.

Kirker
Stangvik og Surnadal prestegjeld hører innunder Indre Nordmøre prosti og Møre bispedømme.
PrestegjeldKirkeByggeår Stangvik prestegjeld  Stangvik kirke  1896 Todalen kirke     1861 Åsskard kirke     1876 Surnadal prestegjeld  Mo kirke   1728 Ranes kirke     1868 Øye kirke    1871

 Næringsliv 
Det milde klimaet og jordsmonnet gjør Surnadal til en god landbrukskommune. De viktigste næringsveiene i kommunen er jordbruk, skogbruk, industri og turisme. De største industribedriftene finnes innen treforedling, plastindustri og møbelindustri. Handel og service-tilbudet er godt utbygd og hovedkontoret for kjøpesenterkjeden Alti ligger i bygda. Surnadal har ferjeforbindelse med Sunndal. Fylkesvei 65 går i retning Orkanger. Surnadal har også Norges eneste musefellefabrikk (Norbørst), produksjon av småfly (Microfly Produkt) samt en av Norges ledende Wimax-tilbydere (Svorka Aksess). Her ligger det også en dørfabrikk som produserer dører i aluminium og glassfiber i stedet for tradisjonelle laminatdører. (Kvanne Industrier).

Kommunen hadde også slakteri og meieri. Slakteriet ble lagt ned, mens meieriet flyttet produksjonen til Rindal, og ble senere lagt ned. Både slakteriet og meieriet lå på Skei.

Rutebilselskaper fra Surnadal har også spilt en stor rolle for kollektivtrafikken i Møre og Romsdal. Surnadal Billag etablerte i 1935 Mørelinjen. Det var en samarbeidsrute om bussruter mellom Trondheim og de tre Mørebyene. I 1975 byttet Surnadal Billag navn til Mørelinjen AS.

 Kultur 
Surnadal kommune har et rikt kulturliv med cirka 140 lag og foreninger. I tillegg har kommunen idrettshall, svømmehall og anlegg for friidrett. Et lite stykke fra sentrum ligger Nordmarka skisenter, som har lang snøsesong. Sæterlia alpinsenter ligger like ved kommunesentert på Skei.

På Skei ligger også Surnadal Kulturhus, med variert kulturtilbud presentert både fra scene og kinolerret. Kulturhuset inneholder også bibliotek og kulturskole.

Surnadal er hjembygda til den nasjonalkjente dikteren Hans Hyldbakk, som har vært med å gi bygda sterke kulturtradisjoner. Årlig arrangeres kulturarrangementet «Vårsøghelga», som har fått navnet sitt etter Hyldbakk sitt mest kjente dikt, «Vårsøg». Surnadal Hotell skiftet også navn til Vårsøg Hotell i 2008.

 Politikk 

Se også utfyllende artikkel: Kommunestyrevalg i Surnadal.

 Kommunestyrevalget 2023 

 Referanser 

Eksterne lenker
 Surnadal kommune - offisiell nettside
 Surnadal - Allkunne, levande leksikon
 Surnadal - Store norske leksikon